и за износа на Китай, тези проучвания биха довели до степен на използване на капацитета над 90 % за 2012 и 2013 г., което води до предположението, че производственият капацитет за тези години е бил значително подценен. Във всеки случай, ако се приеме и това изчисление, съществуващият свободен капацитет на китайските производители би възлизал на 200 000 — 300 000 MT, което се равнява на или надвишава общия размер на европейския пазар (около 217 000 МТ, от които около 98 000 МТ вече се покриват от китайски продукти).
 (50)
 По отношение на изчисляването на капацитета, предложено от CCOIC и CCCT, същите сдружения оспориха заключението, че тяхната оценка на капацитета е прекалено консервативна. Според тях, при липсата на проверени данни както тяхната оценка, така и независимото проучване следва да се считат за „еднакво ненадеждни“. Предоставената от CCOIC и CCCT оценка обаче не изглежда завишена само по отношение на данните, съдържащи се в независимото проучване, но и по отношение на известните или неоспорените данни, като например тези за вътрешното потребление в Китай и за китайския износ. Например по отношение на 2012 г. китайските сдружения оцениха действителното китайско производство на 1 000 000 MТ. За тази година обаче сумата от потреблението на вътрешния пазар в Китай (данни, които не са оспорени от сдруженията) и обема на износа (според данните, извлечени от базата данни за китайския износ) е възлизала на 1 151 000 МТ, т.е. с 15,1 % по-висока от прогнозната сума за произведеното количество. Следователно в този случай данните, предоставени от двете сдружения, изглеждат твърде консервативни, тъй като докладваните данни за производството не подкрепят изчисленото потребление.
 (51)
 Освен това макар данните, събрани от китайските сдружения, да представляват едва около половината от производителите в Китай, независимото проучване е било предоставено от консултантска фирма с тридесетгодишен опит в областта, която изпълнява професионално своите задължения и предоставя на своите абонати прогнози и оценки относно пазара на влакна. Поради това, като се вземат предвид и двата източника на данни и тяхната надеждност (също и в сравнение с посочените в независимо проучване данни (16)), заключението, според което изчисляването на свободния капацитет, предоставено от китайското сдружение, е твърде консервативно, не е необходимо да бъде променено. Въпреки това следва да се отбележи, че дори да се приеме предложеното изчисление, както е описано в следващото съображение, заключението относно свободния капацитет няма да се промени.
 (52)
 Поради това, въз основа на изчисленията, изложени по-горе, изглежда безспорно, че неизползваният китайски капацитет е огромен и варира (в зависимост от оценките) от 92 — 138 % до около 385 % от размера на пазара на Съюза. Ако китайският свободен капацитет бъде сравнен с дела от пазара на Съюза, който все още не е покрит от китайски продукти, той варира от около 168 — 252 % до около 700 %. На последно място, китайският свободен капацитет представлява от 216 — 324 % до 904 % от производството в Съюза на продукта, предмет на разследването, през разследвания период в рамките на прегледа.
 (53)
 Поради това Комисията стигна до заключението, че китайските производители разполагат с огромен свободен капацитет,